section_heading: Povijest
paragraph_text: Lokalitet na kojem se danas nalazi mjesto nekoć se zvao Andranonampango, pa Foulpointe i konačno Mahavelona. Obližnji zaljev pored rijeke Onibea bio je omiljeno sidrište trgovaca robljem sredinom 18. stoljeća umjesto dotadašnjeg puno većeg zaljeva Antongile.<ref>Les Esclaves de Bourbon : La Mer et la montagne, Prosper Ève, Karthala, Paris, 2003. – ISBN 978-2-84586-456-6. Tad je mjesto dobilo ime Foulointe, što se zbilo jer je engleski brod po imenu Full dopremio i iskrcao na plažu brojne darove za domorodačko stanovništvo (glazbene kutije, porculan, odjeću i slične predmete). Naselje se razvilo krajem 19. stoljeća kad je kralj Radama I. na brježuljku iznad zaljeva izgradio utvrdu nazvanu Mandani Foulointe koja je postala važna strateška točka za obranu od pomorskih napada s istoka. Njen kružni oblik i niski profil bio je tad vrlo suvremen jer onemućavao izravne pogotke gelera. Unutar zidina utvrde bile su tri građevine. To su vojarna, kuhinja i zatvor te podzemni tajni prolaz koji su branitelji utvrde iskoristili prilikom napada Francuza na utvrdu u doba vladavine Ranavalone I.